CELEX: 32017R0964
Language: fi
Date: 2017-06-08 00:00:00
Title: Neuvoston asetus (EU) 2017/964, annettu 8 päivänä kesäkuuta 2017, Iraniin kohdistuvista rajoittavista toimenpiteistä annetun asetuksen (EU) N:o 267/2012 muuttamisesta

9.6.2017   
            
            
               FI
            
            
               Euroopan unionin virallinen lehti
            
            
               L 146/1
            
         NEUVOSTON ASETUS (EU) 2017/964,
   annettu 8 päivänä kesäkuuta 2017,
   Iraniin kohdistuvista rajoittavista toimenpiteistä annetun asetuksen (EU) N:o 267/2012 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26 päivänä heinäkuuta 2010 annetun neuvoston päätöksen 2010/413/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EU) N:o 267/2012 (2) pannaan täytäntöön päätöksessä 2010/413/YUTP säädetyt toimenpiteet.
            
         
               (2)
            
            
               Päätöksen 2010/413/YUTP 26 c artiklan mukaan sekakomissiolta on saatava hyväksyntä silloin kun jäsenvaltioiden kansalaiset hankkivat tiettyjä ydinalan tuotteita Iranista tai kun hankinnassa käytetään jäsenvaltion lipun alla purjehtivaa alusta tai jäsenvaltiossa rekisteröityä ilma-alusta.
            
         
               (3)
            
            
               Päätöksen 2010/413/YUTP 26 d artiklassa edellytetään, että siinä mainittujen tuotteiden toimitukseen, myyntiin tai siirtoon Iraniin, Iranissa käytettäväksi tai Iranin hyödyksi ryhtyvien jäsenvaltioiden on varmistettava, että niillä on oikeus ja tosiasiallinen mahdollisuus todentaa toimitetun tuotteen loppukäyttö ja loppukäyttöpaikka.
            
         
               (4)
            
            
               Neuvosto hyväksyi 8 päivänä kesäkuuta 2017 päätöksen (YUTP) 2017/974 (3), jolla muutetaan päätöstä 2010/413/YUTP.
            
         
               (5)
            
            
               Päätöksellä (YUTP) 2017/974 korvataan päätöksen 2010/413/YUTP 26 c artiklan velvoite hankkia sekakomission hyväksyntä velvoitteella ilmoittaa sille asianomaisten tuotteiden hankinnasta. Päätöksellä (YUTP) 2017/974 muutetaan myös päätöksen 2010/413/YUTP 26 d artiklaa siten, että jäsenvaltiot velvoitetaan hankkimaan ennen luvan antamista siinä mainituille liiketoimille tietoja kyseisten tuotteiden loppukäytöstä ja loppukäyttöpaikasta.
            
         
               (6)
            
            
               Toimenpiteiden täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa.
            
         
               (7)
            
            
               Asetus (EU) N:o 267/2012 olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston asetus (EU) N:o 267/2012 seuraavasti:
   
               1)
            
            
               Korvataan 2 a artiklan 5 kohta seuraavasti:
               ”5.   Asianomaisen jäsenvaltion on ilmoitettava sekakomissiolle 1 kohdan e alakohdan mukaisesti annetut luvat sekä 4 kohdassa tarkoitettujen Iranista tai muualta peräisin olevien muiden tuotteiden ja teknologian ostoa, tuontia tai kuljetusta Iranista koskevat luvat.”
            
         
               2)
            
            
               Muutetaan 3 a artikla seuraavasti:
               
                           a)
                        
                        
                           korvataan 6 kohta seuraavasti:
                           ”6.   Toimivaltaisen viranomaisen, joka myöntää luvan 1 kohdan a alakohdan mukaisesti, on muun kuin väliaikaisen viennin osalta varmistettava, että hakija on toimittanut selvityksen loppukäytöstä joko liitteen II a mukaisesti tai vastaavalla asiakirjalla, joka sisältää tiedot toimitetun tuotteen loppukäytöstä ja lähtökohtaisesti myös loppukäyttöpaikasta.”;
                        
                     
                           b)
                        
                        
                           lisätään kohta seuraavasti:
                           ”6a.   Jos toimivaltainen viranomainen päättää myöntää luvan 1 kohdan a alakohdan mukaisesti ilman tietoja loppukäyttöpaikasta, toimivaltainen viranomainen voi pyytää hakijaa toimittamaan tiedot myöhemmin. Hakijan on toimitettava tiedot kohtuullisen ajan kuluessa.”.
                        
                     
         
               3)
            
            
               Muutetaan 3 c artikla seuraavasti:
               
                           a)
                        
                        
                           korvataan 2 kohta seuraavasti:
                           ”2.   Toimivaltaisen viranomaisen, joka myöntää luvan 1 kohdan mukaisesti, on muun kuin väliaikaisen viennin osalta varmistettava, että hakija on toimittanut selvityksen loppukäytöstä joko liitteen II a mukaisesti tai vastaavalla asiakirjalla, joka sisältää tiedot toimitetun tuotteen loppukäytöstä ja lähtökohtaisesti myös loppukäyttöpaikasta.”;
                        
                     
                           b)
                        
                        
                           lisätään kohta seuraavasti:
                           ”2a.   Jos toimivaltainen viranomainen päättää myöntää luvan 1 kohdan a alakohdan mukaisesti ilman tietoja loppukäyttöpaikasta, toimivaltainen viranomainen voi pyytää hakijaa toimittamaan tiedot myöhemmin. Hakijan on toimitettava tiedot kohtuullisen ajan kuluessa.”.
                        
                     
         
               4)
            
            
               Muutetaan 3 d artikla seuraavasti:
               
                           a)
                        
                        
                           korvataan 2 kohta seuraavasti:
                           ”2.   Toimivaltaisen viranomaisen, joka myöntää luvan 1 kohdan mukaisesti, on varmistettava, että
                           
                                       a)
                                    
                                    
                                       kaikessa toiminnassa noudatetaan tarkkaan yhteistä kattavaa toimintasuunnitelmaa; ja
                                    
                                 
                                       b)
                                    
                                    
                                       hakija on väliaikaista vientiä lukuun ottamatta toimittanut selvityksen loppukäytöstä joko liitteen II a mukaisesti tai vastaavalla asiakirjalla, joka sisältää tiedot toimitetun tuotteen loppukäytöstä ja lähtökohtaisesti myös loppukäyttöpaikasta.”;
                                    
                                 
                     
                           b)
                        
                        
                           lisätään kohta seuraavasti:
                           ”2a.   Jos toimivaltainen viranomainen päättää myöntää luvan 1 kohdan a alakohdan mukaisesti ilman tietoja loppukäyttöpaikasta, toimivaltainen viranomainen voi pyytää hakijaa toimittamaan tiedot myöhemmin. Hakijan on toimitettava tiedot kohtuullisen ajan kuluessa.”.
                        
                     
         
               5)
            
            
               Lisätään tämän asetuksen liitteessä oleva teksti liitteeksi II a.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 8 päivänä kesäkuuta 2017.
      
         
            Neuvoston puolesta
         
         
            Puheenjohtaja
         
         U. REINSALU
      
   
   
      (1)  EUVL L 195, 27.7.2010, s. 39.
   
      (2)  Neuvoston asetus (EU) N:o 267/2012, annettu 23 päivänä maaliskuuta 2012, Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta (EUVL L 88, 24.3.2012, s. 1).
   
      (3)  Neuvoston päätös (YUTP) 2017/974, annettu 8 päivänä kesäkuuta 2017, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 146, 9.6.2017, s. 143).
   
      LIITE
      ”
            LIITE II a
            3 a artiklan 6 kohdassa, 3 c artiklan 2 kohdassa ja 3 d artiklan 2 kohdan b alakohdassa tarkoitettu selvitys loppukäytöstä
            (Lopullisen määrämaan loppukäyttäjän/vastaanottajan kirjelomake)
            SELVITYS LOPPUKÄYTÖSTÄ
            (Jos selvityksen antaja on viranomainen, lisätään yksilöllinen tunnistenumero: …)
            A.   OSAPUOLET
            
                     
                        1.
                     
                     
                        Viejä (nimi, osoite ja yhteystiedot)
                     
                  
                     
                        2.
                     
                     
                        Vastaanottaja (nimi, osoite ja yhteystiedot)
                     
                  
                     
                        3.
                     
                     
                        Loppukäyttäjä (jos eri kuin vastaanottaja)
                     
                  
                     
                        4.
                     
                     
                        Lopullinen määrämaa
                     
                  B.   TUOTTEET
            
                     
                        1.
                     
                     
                        Tuotteet (yksityiskohtainen kuvaus)
                     
                  
                     
                        2.
                     
                     
                        Määrä (yksikköä)/paino
                     
                  
                     
                        3.
                     
                     
                        Loppukäyttö (tuotteiden erityinen käyttötarkoitus; jos tuotteita on tarkoitus viedä osaksi toista tuotetta tai niitä on tarkoitus käyttää toisen tuotteen kehittämiseen, tuotantoon, käyttöön tai korjaamiseen, kyseisestä toisesta tuotteesta on annettava kuvaus ja ilmoitettava sen käyttötarkoitus ja loppukäyttäjä.)
                     
                  
                     
                        4.
                     
                     
                        Tuotteiden loppukäyttöpaikka (paitsi jos vastaanottaja on kauppias, tukkumyyjä tai jälleenmyyjä, joka ei ole tietoinen tuotteiden loppukäyttöpaikasta)
                     
                  C.   ULKOMAISEN VASTAANOTTAJAN SELVITYS
            C.1   Vastaanottaja on loppukäyttäjä
            Neuvoston asetuksen (EU) N:o 267/2012 3 a artiklan 6 kohdan, 3 c artiklan 2 kohdan ja 3 d artiklan 2 kohdan b alakohdan mukaan lupaa hakevan on annettava tämän mallin mukainen selvitys loppukäytöstä tai vastaava asiakirja, josta selviää toimitetun tuotteen loppukäyttö ja loppukäyttöpaikka.
            Todistamme/Todistan A osan 1 kohdassa nimetyn viejän toimittamien, B osassa kuvattujen tuotteiden osalta seuraavaa:
            
                        1.
                     
                     
                        Tuotteita käytetään ainoastaan B osan 3 kohdassa ilmoitettuihin tarkoituksiin, ja tuotteet tai niiden jäljennökset on tarkoitettu loppukäyttöön A osan 4 kohdassa nimetyssä maassa sijaitsevassa, B osan 4 kohdassa tarkoitetussa paikassa.
                     
                  
                        2.
                     
                     
                        Tuotteita tai niiden jäljennöksiä
                        
                                    —
                                 
                                 
                                    ei käytetä toiminnassa, joka liittyy ydinräjähteisiin tai ydinmateriaalivalvonnan piiriin kuulumattomaan ydinpolttoainekiertoon;
                                 
                              
                                    —
                                 
                                 
                                    ei käytetä mihinkään kemiallisiin, biologisiin tai ydinaseisiin liittyviin tarkoituksiin eikä tällaisten aseiden maaliinsaattamiseen soveltuviin ohjuksiin;
                                 
                              
                                    —
                                 
                                 
                                    käytetään ainoastaan siviilitarkoituksiin;
                                 
                              
                                    —
                                 
                                 
                                    ei siirretä uudelleen Iranissa ilman ennakkoilmoitusta viejävaltiolle.
                                 
                              
                  C.2   Vastaanottaja on kauppias, tukkumyyjä tai jälleenmyyjä (täytetään vain, jos C.1 kohta ei sovellu)
            Neuvoston asetuksen (EU) N:o 267/2012 3 a artiklan 6 kohdan, 3 c artiklan 2 kohdan ja 3 d artiklan 2 kohdan b alakohdan mukaan lupaa hakevan on annettava tämän mallin mukainen selvitys loppukäytöstä tai vastaava asiakirja, josta selviää toimitetun tuotteen loppukäyttö ja loppukäyttöpaikka.
            Todistamme/Todistan A osan 1 kohdassa nimetyn viejän toimittamien, B osassa kuvattujen tuotteiden osalta seuraavaa:
            
                        1.
                     
                     
                        Tuotteita käytetään ainoastaan B osan 3 kohdassa ilmoitettuihin tarkoituksiin, ja tuotteet tai niiden jäljennökset on tarkoitettu loppukäyttöön A osan 4 kohdassa nimetyssä maassa.
                     
                  
                        2.
                     
                     
                        Tuotteita tai niiden jäljennöksiä
                        
                                    —
                                 
                                 
                                    ei käytetä toiminnassa, joka liittyy ydinräjähteisiin tai ydinmateriaalivalvonnan piiriin kuulumattomaan ydinpolttoainekiertoon;
                                 
                              
                                    —
                                 
                                 
                                    ei käytetä mihinkään kemiallisiin, biologisiin tai ydinaseisiin liittyviin tarkoituksiin eikä tällaisten aseiden maaliinsaattamiseen soveltuviin ohjuksiin;
                                 
                              
                                    —
                                 
                                 
                                    käytetään ainoastaan siviilitarkoituksiin;
                                 
                              
                                    —
                                 
                                 
                                    toimitetaan kolmannelle henkilölle / yritykselle ainoastaan sillä ehdolla, että kyseinen kolmas henkilö / yritys hyväksyy tämän ilmoituksen velvoitteet itseään sitoviksi ja että kyseisen henkilön/yrityksen tiedetään olevan luotettava ja noudattavan tällaisia velvoitteita.
                                 
                              
                  
                        ALLEKIRJOITUS
                     
                     
                         
                     
                  
                        …
                        Paikka ja päiväys
                     
                     
                        …
                        Loppukäyttäjän/vastaanottajan alkuperäinen allekirjoitus
                     
                  
                        …
                        Yrityksen leima / virallinen sinetti
                     
                     
                        …
                        Allekirjoittajan nimi ja asema suuraakkosin
                     
                  Tapauksen mukaan:
            Kauppakamarin (tai muun oikeaksi
            vahvistavan viranomaisen) leima
         ”